Ministru kabineta rīkojuma projekta

„**Par valsts nekustamā īpašuma Varoņu ielā 55A, Valkā nodošanu Valkas novada pašvaldības īpašumā**”

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai atļautu Finanšu ministrijai nodot bez atlīdzības Valkas novada pašvaldības īpašumā neapbūvētu zemes vienību ar kopējo platību 0,5444 ha, tajā skaitā meža zemi 0,04 ha platībā, Varoņu ielā 55A, Valkā:- meža zemi 0,04 ha platībā Meža likuma 44.panta ceturtās daļas 2.punkta “d” apakšpunktā minētās funkcijas un likuma „Par pašvaldībām” 15.panta pirmās daļas 2. punktā noteiktās pašvaldības autonomās funkcijas veikšanai;- pārējo zemes platību 0,5044 ha platībā likuma „Par pašvaldībām” 15.panta pirmās daļas 10. punktā noteiktās pašvaldības autonomās funkcijas īstenošanai.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa un 2.5 daļa, 43.pants, likuma „Par pašvaldībām” 15.panta pirmās daļas 2.un 10.punkts, Meža likuma 44.panta ceturtās daļas 2.punkta “d” apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmajā daļā un 43. pantā noteikts, ka atļauju atsavināt valsts nekustamo īpašumu bez atlīdzības atvasinātai publiskais personai dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosakot, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „d” apakšpunktu, zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme nepieciešama likumā "Par pašvaldībām" noteikto pašvaldības autonomo funkciju veikšanai: mežaparku ierīkošana un uzturēšana pilsētu un ciemu teritorijās. Šī pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – Noteikumi Nr. 776).Valsts īpašuma tiesības Finanšu ministrijas personā uz nekustamo īpašumu **Varoņu ielā 55A, Valkā**, kadastra Nr. 94010070211, nostiprinātas Valkas pilsētas zemesgrāmatu nodalījumā Nr. 100000472284.Nekustamā īpašuma Varoņu ielā 55A, Valkā sastāvā ietilpst zemes vienība (zemes vienības kadastra apzīmējums 94010070211) 0,5444 ha platībā, tajā skaitā 0,04 ha meža platība, lietošanas mērķis: 1000 – neapgūta ražošanas objektu apbūves zeme. Nekustamā īpašuma novērtējums kadastrā 2019.gada 1.janvārī noteikts 3141 *euro*. Zemes vienībai noteiktie apgrūtinājumi: * ceļa servitūta teritorija - 0,0689 ha;
* biosfēras rezervāta neitrālās zonas teritorija - 0,5444 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0213 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0013 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0037 ha;
* zemes īpašniekam nepiederoša būve vai būves daļa.

Pamatojoties uz Valkas novada būvvaldes 03.01.2012. izziņu Nr.1-6/1 par būves neesamību dabā, Valsts zemes dienesta Vidzemes reģionālā nodaļa 25.01.2012. dzēsusi valstij nepiederošo kadastra objektu ierakstus un anulējusi to numurus/apzīmējumus Nekustamā īpašuma valsts kadastra informācijas sistēmā.Nekustamais īpašums nav iznomāts.Ar Valkas novada domes 2017.gada 30.novembra lēmumu (protokola Nr.15, 15.§) "Par 2017.gada 27.jūlija Valkas novada domes sēdes lēmuma “Par zemes gabala Valkā, Varoņu ielā 55A pārņemšanu pašvaldības īpašumā bez atlīdzības" (protokols Nr.10, 9. §) precizēšanu, nolemts pārņemt Valkas novada pašvaldības īpašumā zemes gabalu Valkā, Varoņu ielā 55A, kadastra apzīmējums 94010070211, kas ir nepieciešams sekojošu pašvaldības funkciju nodrošināšanai:1. Zemes vienības daļu 0,04 ha apjomā izmantot kā zaļo teritoriju, saskaņā ar likuma “Par pašvaldībām”15.panta pirmās daļas 2.punktu, kas nosaka “gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana)”;2. Zemes vienības daļu 0,5044 ha apjomā izmantot kā teritoriju uzņēmējdarbības attīstībai, pamatojoties uz likuma “Par pašvaldībām”15.panta pirmās daļas 10.punktu, kas nosaka “sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu”.Dabas aizsardzības pārvalde ar 23.10.2017. vēstuli Nr.3.15/768/2017-N-E Valkas novada domei izsniegusi atzinumu par valsts meža zemes atsavināšanu Valkā, Varoņu ielā 55A, norādot, ka plānotā valsts meža zemes atsavināšana zemes vienībā Valkā, Varoņu ielā 55A, kadastra apzīmējums 9401 007 0211, ir pieļaujama un tā atbilst attiecīgās teritorijas aizsardzību un izmantošanu regulējošo normatīvo aktu prasībām.Saskaņā ar Valkas novada domes 2017.gada 25.septembra izziņu Nr.14-6/17/24 valsts zemesgabals Varoņu ielā 55A, Valkā, saskaņā ar Valkas novada domes saistošajiem noteikumiem Nr.21 “Valkas novada teritorijas plānojuma (no 2017.gada) grafiskā daļa, Teritorijas izmantošanas un apbūves noteikumi” atrodas Rūpnieciskās apbūves teritorijā. Saskaņā ar Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 6.punktu var turpināt likumīgi uzsākto teritorijas izmantošanu. Saskaņā ar esošo situāciju, uz zemes gabala atrodas arī meža teritorija. Līdz ar to zemes gabalā var turpināt arī mežsaimniecisko izmantošanu, publiskā ārtelpa (ar vai bez labiekārtojuma), publiskā apbūve un teritorijas izmantošana, tūrisma un atpūtas iestāžu apbūve.Minētajā izziņā norādīts, ka pašvaldība plānojusi pašvaldības zemes vienību Valkā, Varoņu ielā 55, kadastra apzīmējums 9401 007 0207, un valsts zemes vienību Valkā, Varoņu ielā 55a, kadastra apzīmējums 9401 007 0211, apvienot. Ņemot vērā Atsavināšanas likuma 42.panta pirmās daļas nosacījumus, nav atbalstāma pašvaldības iecere apvienot zemes vienības Valkā, Varoņu iela 55 un Varoņu iela 55A, jo tādējādi varētu būt apgrūtināta rīkojuma projektā noteiktā pienākuma izpilde – bez atlīdzības nekustamo īpašumu nodot valstij, ja tas vairs netiek izmantots rīkojuma 1.punktā minēto funkciju īstenošanai (rīkojuma projektā netiek paredzēta pašvaldības tiesība apvienot minētās zemes vienības).Valkas novada dome 2018.gada 11.maija vēstulē Nr.3-9/18/631 norādījusi, ka plāno daļu no zemes vienības 0.04ha apjomā, izmantot kā zaļo teritoriju, saskaņā ar likuma “Par pašvaldībām” 15.panta pirmās daļas 2.punktu, kas nozīmē, ka plānotā darbība meža zemē – zaļās zonas uzturēšana, daļēji varētu tikt attiecināta Meža likuma 44.panta ceturtās daļas 2.punkta “d” apakšpunktam. Vēstulē norādīts, ka zemes vienībā ar kadastra apzīmējumu 9401 007 0211 meža kopējā platība ir 0.0346 ha, kas sastāv no atsevišķiem nogabaliem, attiecīgi 0.0054 ha, 0.0106 ha un 0.0186 ha platībā, no kuriem tikai 0.0054 ha pieguļ pie Valkas pašvaldībai piederoša meža teritorijas un nākotnē varētu tikt izmantots meža parka izveidei. Pārējā zemes vienībā ietilpstošās mežu zemes platības ir atsevišķi atrautas un var kalpot tikai un vienīgi kā zaļā zona. Ņemot vērā uz zemes gabala esošo meža platību, konfigurāciju un novietojumu, nav iespējama pilnvērtīga šo mazo zemes daļiņu izmantošana atbilstoši Meža likuma 44.panta 2.punkta “d” apakšpunktam, tomēr zaļā teritorija tiks saglabāta un tādējādi nekādā veidā neietekmēs vidi. Pašvaldība vēstulē norāda, ka ir iesniegusi Valkas novada domes sēdes lēmuma (protokols Nr. 10., 9.§) kopiju; 2017.gada 23.oktobra Dabas aizsardzības pārvaldes atzinumu, 2017.gada 25.septembra Valkas novada domes Izziņu Nr.14-6/17/24, par plānotās darbības atbilstību teritorijas plānojumam, tādēļ uzskata, ka nepieciešamos dokumentus ir iesniegusi. Bez tam, Valkas novada dome uzskata, ka prasība iesniegt Noteikumu Nr. 776 6., 7. vai 8. punktā norādītos dokumentus nav pamatota, jo saskaņā ar Meža likuma 31.pantu par mežu neuzskata atsevišķi no meža esošu platību, kas atbilst meža definīcijai, bet ir mazāka par 0.5ha. Ar 22.11.2018. vēstuli Nr.3.4-11e/2560/2018 Zemkopības ministrija apliecinājusi, ka nekustamā īpašuma Varoņu ielā 55A, Valkā (kadastra numurs 94010070211) zemes vienības daļa 0,04 ha platībā, kuru aizņem mežs, ir valsts meža zeme Meža likuma izpratnē, un rīcību ar to reglamentē Meža likuma 44. pants.Valkas novada dome 2018.gada 11.maija vēstulē Nr.3-9/18/631 norādījusi, ka zemes vienības daļu 0.5044 ha apjomā pašvaldība plāno izmantot kā teritoriju uzņēmējdarbības attīstībai, pamatojoties uz likuma “Par pašvaldībām” 15.panta pirmās daļas 10.punktu. Vēstulē norādīts, ka apvienojot zemes vienības Valkā, Varoņu iela 55 un Varoņu iela 55A, un sakārtojot atbilstošu infrastruktūru, tiktu radīti efektīvāki priekšnosacījumi šīs teritorijas attīstībai un investīciju piesaistei. Atbilstoši Atsavināšanas likuma 42.panta 2.5 daļai publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā. Ievērojot minēto, Valkas novada pašvaldība zemes vienību varētu izmantot arī saimniecisku darbību veikšanai (t.sk. iznomāšanai) ierobežotā apmērā papildinošu saimniecisku darbību veikšanai, ievērojot komercdarbības atbalsta nosacījumus.Ņemot vērā, ka nav zināmas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots valsts akciju sabiedrības “Valsts nekustamie īpašumi (turpmāk – VNĪ) saimnieciskās darbības veikšanai, 2017.gada 8.jūnijā VNĪ Īpašumu izvērtēšanas komisija (prot. Nr. IZKP-17/24, 12.punkts.) pieņēmusi lēmumu aicināt Valkas novada pašvaldību pieņemt lēmumu par nekustamā īpašuma pārņemšanu bez atlīdzības pašvaldības īpašumā pašvaldības autonomās funkcijas realizēšanai, ievērojot Meža likuma nosacījumus un pēc attiecīga pašvaldības lēmuma saņemšanas noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr. 9401 007 0211) Varoņu ielā 55A, Valkā, Valkas novadā, nodošanu bez atlīdzības Valkas novada pašvaldības īpašumā, lēmumā norādītās funkcijas realizēšanai.Pieņemot lēmumu par nekustamā īpašuma atsavināšanu VNĪ Īpašumu izvērtēšanas komisija ņēma vērā nekustamā īpašuma atļauto izmantošanu (rūpnieciskās apbūves teritorija), lietošanas veidus (tostarp meža zeme), konfigurāciju, tirgus situāciju. VNĪ nekustamā īpašuma portfeļa attīstības stratēģijas pamatprincipi paredz, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā to, ka nekustamā īpašuma sastāvā ir valsts meža zeme, pastāv likumiski šķēršļi nekustamo īpašumu pārdot izsolē. Meža zemes pārvaldīšana nav raksturīga Finanšu ministrijas (VNĪ) funkcija. Nekustamais īpašums nav nepieciešams Finanšu ministrijai tās funkciju nodrošināšanai, kā arī nav izmantojams VNĪ saimnieciskās darbības veikšanai.Izpildot Ministru kabineta rīkojumu, atbilstoši Publiskas personas mantas atsavināšanas likuma 42.panta pirmajai daļai Valkas novada pašvaldībai būs pienākums nekustamo īpašumu nodot bez atlīdzības atpakaļ valsts īpašumā, ja nekustamais īpašums vairs netiks izmantots Ministru kabineta rīkojumā minēto funkciju veikšanai.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, VNĪ, Valkas novada pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Valkas novada pašvaldība, īstenojot pašvaldības autonomo funkciju - sekmēt saimniecisko darbību attiecīgajā administratīvajā teritorijā, lai rūpētos par bezdarba samazināšanu - plāno, ka sakārtojot atbilstošu infrastruktūru, tiktu radīti efektīvāki priekšnosacījumi šīs teritorijas attīstībai un investīciju piesaistei. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (tūkst.*euro*) |
| **2020.** | **2021.** | **2022.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Valkas novada pašvaldība segs izdevumus, kas radīsies, ierakstot nekustamo īpašumu zemesgrāmatā uz pašvaldības vārda. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Valkas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Tupiņa 67024679

arta.tupina@vni.lv